L 45/1544
Επίσημη Εφημερίδα της Ευρωπαϊκής Ένωσης
EL
24.2.2022
ΕΠΙΤΡΟΠΉ ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 03 — ΕΝΙΑΙΑ ΑΓΟΡΑ (συνέχεια) PA 03 22
(συνέχεια)
PA 03 22 01
(συνέχεια) Συμβολή στην ενωσιακή νομοθεσία: — Η προπαρασκευαστική ενέργεια θα συμβάλει σημαντικά στην Ευρωπαϊκή Πράσινη Συμφωνία και στους στόχους της για τη μείωση των εκπομπών αερίων του θερμοκηπίου στον κατασκευαστικό τομέα. — Η παρούσα προπαρασκευαστική ενέργεια θα τροφοδοτήσει τη δράση του Κύματος Ανακαίνισης με τίτλο «Κατάρτιση χάρτη πορείας για τις επιδόσεις ολόκληρου του κύκλου ζωής με ορίζοντα το 2050 για τη μείωση των εκπομπών διοξειδίου του άνθρακα από τα κτίρια και προώθηση της συγκριτικής αξιολόγησης σε εθνικό επίπεδο με τα κράτη μέλη», η οποία αναμένεται έως το 2023. — Ο κανονισμός για τα δομικά προϊόντα, η οδηγία-πλαίσιο για τα απόβλητα και η οδηγία για την ενεργειακή απόδοση των κτιρίων θα επωφεληθούν από τα αποτελέσματα της παρούσας προπαρασκευαστικής ενέργειας. — Στο μέλλον θα μπορούσε να προβλεφθεί νέα νομοθεσία ειδικά για την αντιμετώπιση των εκπομπών ολόκληρου του κύκλου ζωής των κτιρίων της Ένωσης.
PA 03 22 02
Προπαρασκευαστική ενέργεια — Ανάπτυξη συστήματος αυτόματης μέτρησης του μήκους της ουράς και των βλαβών της ουράς των χοίρων στη γραμμή σφαγής Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
1 500 000
Πιστώσεις 2021
Πληρωμές
Αναλήψεις υποχρεώσεων
Εκτέλεση 2020 Πληρωμές
Αναλήψεις υποχρεώσεων
Πληρωμές
375 000
Παρατηρήσεις Παρά τις σημαντικές προσπάθειες της Επιτροπής και του Κοινοβουλίου για τη διάδοση πληροφοριών και βέλτιστων πρακτικών σχετικά με τη διατήρηση των χοίρων με άθικτη ουρά, η συστηματική κοπή της ουράς εξακολουθεί να εφαρμόζεται στα περισσότερα κράτη μέλη της ΕΕ, κατά παράβαση της οδηγίας 2008/120/ΕΚ του Συμβουλίου, της 18ης Δεκεμβρίου 2008, για τους στοιχειώδεις κανόνες για την προστασία των χοίρων (ΕΕ L 47 της 18.2.2009, σ. 5) (οδηγία για τους χοίρους).
Προκειμένου να σημειωθεί πρόοδος στην κατεύθυνση της συμμόρφωσης με τις διατάξεις της οδηγίας για τους χοίρους, είναι εξαιρετικά σημαντικό να παρακολουθούνται αξιόπιστα και με οικονομικά αποδοτικό τρόπο τα επίπεδα κοπής της ουράς και βλαβών της ουράς σε όλες τις χοιροτροφικές εκμεταλλεύσεις.
Τα δεδομένα αυτά θα είναι εξαιρετικά χρήσιμα για την παροχή συμβουλών και τη συγκριτική αξιολόγηση πιθανών σκοπών επιβολής της νομοθεσίας.
Η αυτόματη ανίχνευση του μήκους και των βλαβών της ουράς των χοίρων στο σφαγείο αποτελεί το πλέον ελπιδοφόρο εργαλείο για την ομοιόμορφη και δίκαιη παρακολούθηση της κατάστασης της ουράς σε όλα τα σφαγεία και τα κράτη μέλη.
Πολλά σφαγεία και κράτη μέλη ενδιαφέρονται να υιοθετήσουν αυτοματοποιημένα συστήματα για τη βαθμονόμηση του μήκους της ουράς των χοίρων και των ζημιών κατά τη σφαγή, αλλά η απόδοση των επενδύσεων δεν έχει μέχρι στιγμής θεωρηθεί αρκετά υψηλή, ιδίως επειδή δεν υπάρχει σύστημα έτοιμο για εμπορική εφαρμογή.
Η παρούσα προπαρασκευαστική ενέργεια θα συνίσταται σε κοινή προσπάθεια μεταξύ ερευνητών, κυβερνήσεων, εταίρων του κλάδου και ΜΚΟ σε όλα τα κράτη μέλη, για την επίτευξη ενός επικυρωμένου, εναρμονισμένου και δίκαιου συστήματος εκτίμησης του μήκους και των βλαβών της ουράς μέσω της αυτόματης μέτρησης των βλαβών στο σφαγείο.
Θα αποτελείται από τις ακόλουθες δέσμες εργασιών: α) ανάπτυξη, βαθμονόμηση και δοκιμή ενός αυτοματοποιημένου συστήματος βασισμένου στην ανάλυση των εικόνων της κάμερας στα σφαγεία που χαρακτηρίζονται από διαφορετικές συνθήκες και επίπεδα κοπής· β) ανάπτυξη λογισμικού για τη σύνδεση του συστήματος με το σύστημα ΤΠΕ των συμμετεχόντων σφαγείων και αυτόματη μετατροπή των δεδομένων σε εκθέσεις· γ) επικύρωση του συστήματος και σύγκριση των αποτελεσμάτων με άλλες πηγές δεδομένων, όπως οι οπτικές αξιολογήσεις από εκπαιδευμένους αξιολογητές· δ) αξιολόγηση της λειτουργικότητας και του αντικτύπου του συστήματος (συμπεριλαμβανομένου του κόστους) με τη συζήτηση των αποτελεσμάτων με τα σχετικά ενδιαφερόμενα μέρη και ε) πιλοτική εφαρμογή του συστήματος στην πράξη, καταρχάς ως βοήθεια για τους γεωργούς προκειμένου να βελτιώσουν περαιτέρω τη διαχείριση της εκμετάλλευσης, ώστε να αποτρέπεται το δάγκωμα της ουράς και να αποφεύγεται η συστηματική κοπή της ουράς.